สวัสดีครับ ผมอายุ50ปี มีอาการเจ็บจี๊ดๆแสบๆตรงข้อนี้ชี้มือขวาส่วนบนสุด เหมือนเข็มแทง อาการแบบนี้เกิดจากอะไรครับ
สวัสดีค่ะ อาการเจ็บจี๊ดๆและแสบตรงบริเวณข้อนิ้วส่วนบนนั้น อาจจะเกิดจาก ปวดจากปลายประสาทอักเสบหรือการถูกกดทับนานๆ ซึ่งปลายประสาทอักเสบอาจมีสาเหตุที่พบได้บ่อยๆเช่น การขาดวิตามินบี มีโรคเบาหวาน ภาวะพิษสุราเรื้อรัง หรือไม่มีสาเหตุชัดเจนสาเหตุอื่นๆที่ทำให้เจ็บที่ข้อนิ้วได้เช่น การมีข้ออักเสบ อาจเกิดตามหลังการเกิดอุบัติเหตุ ทำให้เส้นเอ็นรอบๆข้อมีการฉีกขาด หรือจากการมีข้ออักเสบจากภูมิคุ้มกันเช่นกลุ่มโรครูมาตอยด์ ส่วนกลุ่มโรคเก๊าท์มักเกิดกับข้อเท้ามากกว่า กลุ่มข้อติดเชื้อก็ยังเป็นไปได้ โดยอาจมีข้อปวด บวม แดง ร้อน มีไข้ได้เบื้องต้นหลีกเลี่ยงการกดทับบริเวณดังกล่าว พักการใช้งาน ฝึกยืดเหยียดกล้ามเนื้อได้ ถ้าปวดมาก สามารถรับประทานยาแก้ปวดเพื่อบรรเทาอาการได้เบื้องต้นควรไปพบแพทย์หากกินยาแก้ปวดหรือพักการใช้งานแล้วอาการยังไม่ทุเลา หรือหากมีข้อปวด บวม แดง ร้อนมาก มีไข้ร่วมด้วย ให้รีบไปพบแพทย์